Da en stjålen Ford blev brændt af kort efter midnat natten til fredag, gik det ud over endnu en bil. En Mercedes, der stod ved siden af den stjålne bil antændte på grund af varmen. De to biler blev fundet på Rendsburggade 7. En af de personer, som anmeldte branden, så to mænd løbe fra stedet, men gerningsmændene er endnu ikke fundet. Det fortæller vagtchef ved Nordjyllands Politi, Michael Hæstrup.

Opsummering:
Natten til fredag udbrændte to biler i Aalborg. To mænd blev set løbe derfra.